กว๊านพะเยาหมอกลงจัด นักท่องเที่ยวต่างมาสัมผัสบรรยากาศ
สภาพอากาศที่หนาวเย็นในช่วงนี้ในพื้นที่จังหวัดพะเยา ส่งผลให้มีหมอกปกคลุมอย่างหนาแน่นจนส่งผลให้ทัศนวิสัยในการมองเห็นที่ต่ำมาก ขณะที่ บริเวณริมกว๊านพะเยามีนักท่องเที่ยวเดินทางมาสัมผัสอากาศที่หนาวเย็นในช่วงเช้า รวมทั้งสัมผัสหมอกที่ปกคลุมไปทั่วบริเวณกว๊านพะเยา โดยที่อุณหภูมิต่ำสุดในพื้นที่จังหวัดพะเยา อยู่ที่ 14 องศาเซลเซียส นักท่องเที่ยวจำนวนมากต่างเดินทางเข้าสัมผัสอากาศที่หนาวเย็น รวมทั้งหมอกที่ปกคลุมอย่างหนาแน่นบริเวณกว๊านพะเยากันอย่างต่อเนื่อง หลังสภาพอากาศในพื้นที่ยังคงมีความหนาวเย็นและมีหมอกปกคลุมทั่วบริเวณ ส่งผลให้นักท่องเที่ยวจำนวนมากต่างเดินทางเข้ารับและสัมผัสอากาศบริสุทธิ์บริเวณริมกว๊านพะเยากันอย่างต่อเนื่องสภาพอากาศในช่วงเช้าวันนี้ ยังคงมีหมอกปกคลุมไปทั่วบริเวณจังหวัดพะเยาและบางพื้นที่มีหมอกปกคลุมค่อนข้างหนา ส่งผลให้ทัศนวิสัยในการสัญจรลดลงเป็นอย่างมาก ผู้สัญจรไปมาที่ต้องใช้รถใช้ถนน ต้องใช้ความระมัดระวังในการขับรถเพิ่มขึ้น